NaiveNeuron/SloPal huggingface dataset:
Jurinová, Erika, poslankyňa NR SR (2016-05-18):
Ďakujem pekne. Kolega spomínal problémy s budovou. Mne pri čítaní správy a pri počúvaní aj predsedu, aj pána Budaja ešte napadlo naozaj aj finančné poddimenzovanie. Akože aj zo správy vyplýva, že robíte naozaj v stiesnených podmienkach, myslím personálne stiesnených podmienkach. A určite verím, že to súvisí aj s financiami, ktoré, verím, že veľmi triezvo a zodpovedne spravujete. Je dôležité, aby ústav našiel miesto v našej spoločnosti, ale nielen formálne, ale naozaj aby tie činnosti, ktoré vykonáva, vykonáva ich nie málo, sú veľmi široko rozvetvené, rozkorenené. Máte naozaj veľmi veľa aktivít, ale dôležité je, aby možnože to ťažisko sa postupne presúvalo najmä na tú edukáciu, na vzdelávanie najmä mladých ľudí... (Rečníčke prestal fungovať mikrofón, prerušenie vystúpenia predsedajúcim.)
Kollár, Boris, predseda NR SR (2022-09-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce na záver zaujať stanovisko navrhovateľ? Ďakujem pekne. Rovnako sa pýtam vás, pán poslanec, chce sa vyjadriť k rozprave spravodajca? Nie. Rozprava, nebola rozprava. Neni sa k čomu vyjadriť. (Povedané so smiechom.) Dobre. Prerušujem rokovanie o tomto bode programu. Pani poslankyne, páni poslanci, nasledujúcimi bodmi programu sú tri návrhy poslankýň Jany Žitňanskej v prvom čítaní na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a zmene a doplnení niektorých zákonov v znení neskorších predpisov, ku ktorým bude zlúčená rozprava . Prvý návrh zákona je uvedený ako tlač 1143. Návrh na jeho pridelenie na prerokovanie výborom je v rozhodnutí č. 1191. Druhý návrh zákona má parlamentnú tlač 1144, návrh na jeho pridelenie na prerokovanie výborom je v rozhodnutí č. 1192 a tretí návrh zákona je pod tlačou 1149, návrh na jeho pridelenie na prerokovanie výborov je v rozhodnutí č. 1197. Dávam slovo poslankyni Jane Žitňanskej, aby návrh zákonov uviedla. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1143, a o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1144, a o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1149.)
Náhlik, Peter, poslanec NR SR (2017-03-29):
Teraz budeme hlasovať o bodoch zo spoločnej správy 1 až 29 a 31 až 43 s odporúčaním gestorského výboru schváliť.
M. Hort, podpredseda NR SR: (2009-02-12):
V tejto chvíli vyhlasujem rozpravu k tomuto bodu za skončenú. Chcem sa spýtať pani ministerky, či chce zaujať k rozprave stanovisko. Nech sa páči, pani ministerka. Rozprava je skončená a máte možnosť zaujať stanovisko k rozprave. Nie v rozprave, ale k rozprave.
B. Bugár, podpredseda NR SR: (2004-11-30):
Pán poslanec Krajči, máte dve minúty, nech sa páči. G. Krajči, poslanec: Ďakujem pekne, pán predsedajúci. Chcel som teda konštatovať, že podobné skúsenosti, aké sú na Ukrajine, som mal aj ja, a to v dvoch rovinách. Prvýkrát, keď sme organizovali voľby v roku 1998 a na Slovensko boli pozvaní pozorovatelia rôznych organizácií vrátane OBSE. Duhýkrát, keď som bol ja ako pozorovateľ v rámci OBSE na voľbách v Rusku. Musím konštatovať, že táto organizácia iste má istý spôsob monitorovania, ale na druhej strane treba povedať, že tento spôsob monitorovania je len odporúčací, a teda nie je zahodno, aby sme sa tu opierali o názor najmä OBSE, pričom tam bolo aj veľa ďalších iných pozorovateľov. Chcel by som len povedať, že s Ukrajinou chceme mať dobré susedské vzťahy, pretože s každým susedom treba mať dobré susedské vzťahy a Ukrajina je náš najbližší sused. Ja chápem aj tú časť, kde západná Ukrajina, predovšetkým Zakarpatie, ktoré bolo niekedy súčasťou Česko-slovenskej republiky, je viac nasiaknuté myšlienkami vstupu do Európskej únie aj európskymi demokratickými princípmi. Na druhej strane však chcem konštatovať, že na základe informácií, ktoré máme, nevstupoval by som uznesením Národnej rady do riešenia tohto problému, pretože demokraticky tam je ešte mnoho inštitúcií, ktoré si... (Prerušenie vystúpenia časomierou.)
Žitňanská, Lucia, poslankyňa NR SR (2014-02-05):
Ďakujem veľmi pekne. Touto novelou z balíka zákonov, ktorá v konečnom dôsledku má slúžiť na ochranu spotrebiteľov, chceme zamedziť tomu, aby pohľadávka sa nabaľovala o úroky dlhodobo. A o čo ide? A toto nie je len otázka spotrebiteľských zmlúv alebo spotrebiteľských úverov, to sa týka aj bežných nezaplatených záväzkov za napr. telefón alebo podobne. Ale poznáte to, že veľmi často sa mnohým ľuďom stalo, proste raz niečo nezaplatili, súd rozhodol a ten, kto je oprávnený, začal vymáhať o iks rokov. A medzitým robil možno nejaké kroky, upomienky a tak ďalej, ale kým došlo na exekúciu, uplynuli roky a za tie roky sa tie úroky, pochopiteľne, nabaľujú a výsledná suma potom mnohokrát prevyšuje tú samotnú dlžobu ako takú. Cieľom našej novely je brať do úvahy trošku aj zodpovednosť veriteľa za to, že si stráži svoj majetok, ergo aj svoje pohľadávky, a preto stanovujeme, že pokiaľ sa rozhodne niekto pristúpiť k vymáhaniu pohľadávky súdnou exekúciou neskôr ako po troch rokoch, odkedy má právoplatné rozhodnutie od súdu, tak už mu nebudú, nebudú exekvované úroky. To znamená, úroky budú priznané za maximálne tri roky. To je náš návrh. Ja som videla aj niečo veľmi podobné v návrhu, v návrhu pána ministra Malatinského. On to nemá v exekučnom zákone, on to má v inom zákone, v jednom z tých článkov, ktoré sú súčasťou toho vládneho návrhu zákona. Mám, je, tá právna úprava je obdobná, pokiaľ si dobre pamätám, v tom vládnom návrhu zákona sa hovorí o dvoch rokoch. Aj o tom sa dá rozprávať. Chcem tým len povedať, že je to užitočná právna úprava, aby proste niekto nemohol, ak to tak mám povedať, „bohatnúť“ na tom, že odkladá vymáhanie svojej pohľadávky. Myslím si, že je to fér a, samozrejme, tak ako sme pri všetkých týchto spotrebiteľských zákonoch avizovali aj s kolegom Beblavým, sme pripravení sa o tom rozprávať a pripravení tieto návrhy zakomponovať do vládneho návrhu zákona, ktorý predložil pán minister Malatinský, zmestí sa to tam, v mnohých bodoch uvažujeme rovnako a myslím si, že aj pokiaľ ide o tento bod, že by sa tam našiel prienik aj s vládnym návrhom zákona a potom by to mohlo byť možno uspokojivé a rozumné riešenie. Takže v tejto fáze prosím o podporu tohto návrhu zákona a ja verím, že v druhom čítaní tá debata bude pokračovať. Ďakujem pekne.
Paška, Pavol, predseda NR SR (2013-09-12):
Pán spravodajca? (Reakcia spravodajcu.) Nie. Prerušujem rokovanie o tomto bode programu. Pán poslanec Poliačik, len naozaj, dali sme to preveriť, bola to len nejaká náhodná cirkulácia vzduchu, nikde nezaznamenávame žiadny zdroj, ktorý by zhoršoval kvalitu ovzdušia. Myslím, že je to už úplne iné. Takže dali sme to preveriť a nič sme nenašli. Ďakujem. Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Je to návrh uverejnený ako tlač 544. Poprosím pána ministra práce, aby odôvodnil tento vládny návrh.
P. Hrušovský, predseda NR SR: (2003-12-12):
Pán poslanec Maxon. M. Maxon, poslanec: Ďakujem pekne za slovo. Vážený pán predseda, ja teraz celkom nerozumiem, o čom diskutujeme. Národná rada Slovenskej republiky sa vo svojej činnosti riadi rokovacím poriadkom, na rokovací poriadok nadväzuje volebný poriadok. A predsa nemôže byť rozpor medzi tým, čo máme vo volebnom poriadku, a tým, čo je na hlasovacom lístku. A nikto nemôže tento rozpor vykladať. To je porušenie volebného poriadku. A pripájam sa k tomu názoru, ktorý prezentoval podpredseda poslaneckého klubu Hnutia za demokratické Slovensko, vyhlásiť túto voľbu za neplatnú. Iná alternatíva a iné riešenie neexistuje. A súčasne by som vás, pán predseda, chcel požiadať, aby ste dbali na to, aby sa takéto problémy neopakovali.
Laššáková, Jana, podpredsedníčka NR SR (2014-11-08):
V súlade s rokovacím poriadkom o slovo požiadal minister školstva Peter Pellegrini. Nech sa páči, pán minister, máte slovo. A o slovo požiadal aj pán predkladateľ, tak po pánovi ministrovi vystúpi pán predkladateľ. Nech sa páči, pán minister.
Grendel, Gábor, podpredseda NR SR (2022-05-24):
Ako posledný s faktickou poznámkou pán poslanec Pročko.
Jasaň, Viliam, poslanec NR SR (2010-09-09):
Ďakujem pekne, pán predsedajúci. Vážený pán predseda parlamentu, som veľmi rád, že svojím vystúpením ste ukázali, kto tu „tliacha“. No „tliachajú“ asi tí, ktorí pred voľbami niečo sľúbili a teraz nevedia, čo s tým. Je to váš problém, nie je to náš problém. To po prvé. (Potlesk.) A po druhé. Používate výrazy ako primitívne, trápne. Viete, tak sa správal jeden z vašich poslancov, ktorý dal na verejnosti najavo, že bol korumpovaný. A čo urobil? Správal sa zbabelo a primitívne. Vyriešte si problémy vo vašom klube a potom urážajte iných. Ďakujem.
Šeliga, Juraj, podpredseda NR SR (2020-09-29):
Hlasujeme o skrátení lehoty. Prezentujme sa, prosím, a hlasujme. (Hlasovanie.) Prítomných 74 poslancov. Konštatujem, že Národná rada Slovenskej republiky opäť nie je uznášaniaschopná. V zmysle § 23 ods. 6 vyhlasujem 15-minútovú prestávku. (Reakcia z pléna.) Môžem. (Pätnásťminútová prestávka.) (Po prestávke.)
Pellegrini, Peter, predseda NR SR (2015-02-04):
Prezentujme sa a hlasujme o návrhu uznesenia, ktoré predložil pán poslanec Beblavý. (Hlasovanie.) Prítomných 137 poslancov, za bolo 51, proti 79, zdržalo sa 6 poslancov, 1 nehlasoval. Konštatujem, že sme navrhované uznesenie neschválili. Panie poslankyne, páni poslanci, pristúpime teraz k prerokovaniu návrhu na voľbu členov Rady Rozhlasu a televízie Slovenska. Návrh má tlač 1332. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz, prosím, predsedu výboru pre kultúru a médiá pána poslanca a predsedu výboru Dušana Jarjabka, aby návrh uviedol a podal správu o výsledku rokovania výboru. Po skončení rozpravy potom pristúpime k tajnému hlasovaniu. Po skončení tajného hlasovania ešte počas spočítavania výsledkov by sme pokračovali v rozprave k zákonu o odpadoch. Nech sa páči, pán predseda. (Rokovanie o návrhu na voľbu členov Rady Rozhlasu a televízie Slovenska , tlač 1332.)
Poliačik, Martin, poslanec NR SR (2014-09-16):
Ďakujem, pani predsedajúca. Ja, Alojz, som dole teda počul len ten úvod, ktorý sa týka sumarizácie majetku cirkvi. Ja by som to nerobil, že sa kope do cirkvi rovno z tohto smeru. samozrejme, často sa na ňu prihliada kriticky. A myslím si, že je to aj správne, pretože to tiež nie je organizácia, ktorá nemá chyby. Ale keď hovoríme o majetkoch, tak už len samotný fakt, že sú tieto majetky oslobodené od daní, a zároveň fakt, že zo štátneho rozpočtu do cirkví idú nejaké peniaze, a nie je ich málo, napovedá tomu, že by bolo celkom poctivé zo strany štátu povedať, koľko je teda toho majetku, ktorý je od daní oslobodený, prečo to tak je, aké sú výhody pre všetkých obyvateľov tohto štátu, ktoré z toho plynú, ako sa historicky situácia vyvinula, že sme sa do tejto situácie dnes takto dostali a tak isto či náhodou neexistujú majetky vlastnené cirkvou, na ktorých sa zarába pomerne slušný peniaz a ktoré neplnia nijakým spôsobom, dajme tomu, funkciu vo verejnom záujme. A keby toto všetko sme mali, keby sme nemali na Slovensku cirkevných hodnostárov so zlatými kľučkami v domoch a svietiacimi schodmi, keď na ne človek stúpi, tak možnože by to ľudí toľko netlačilo. Ale kým sa takéto veci dejú a je podozrenie, že sa to deje z cirkevných peňazí, ku ktorým prispieva aj štát, tak si myslím, že by sme mali vedieť, koľko tam toho majetku je a ako sa s ním nakladá.
Čaplovič, Dušan, poslanec NR SR (2018-09-11):
Vážený pán predsedajúci, v rozprave vystúpili traja poslanci. Pristúpime k hlasovaniu o návrhoch uvedených v spoločnej správe, ktorú máte k dispozícii. Opakujem, že pán prezident Slovenskej republiky vo svojom rozhodnutí navrhol, aby Národná rada Slovenskej republiky neprijala pri opätovnom prerokovaní zákon ako celok. Gestorský výbor odporučil o pozmeňujúcom návrhu v zmene účinnosti zákona uvedeného v jeho druhej časti spoločnej správy v bodoch 1 až 11 hlasovať spoločne s odporúčaním ich schváliť. Prosím, pán predsedajúci, dajte o tomto návrhu hlasovať.
Blanár, Juraj, podpredseda NR SR (2022-04-28):
Pán poslanec Richter s faktickou poznámkou.
Hrnčiar, Andrej, podpredseda NR SR (2017-06-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Prerušujem rokovanie o tomto bode programu. Teraz nasleduje návrh na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru. Návrh má tlač 558 a správa výborov má tlač 558a. Návrh uvedie minister obrany Slovenskej republiky Peter Gajdoš. Nech sa páči, pán minister, máte slovo. (Rokovanie o návrhu na vyslanie príslušníkov ozbrojených síl Slovenskej republiky na územie Českej republiky a na prítomnosť príslušníkov Armády Českej republiky na území Slovenskej republiky na účel spolupráce pri vzájomnej ochrane vzdušného priestoru , tlač 558.)
Glváč, Martin, podpredseda NR SR (2017-06-21):
Ďakujem. S faktickými poznámkami traja poslanci. Ukončujem možnosť sa prihlásiť. Pán poslanec Pčolinský prvý.
Paška, Pavol, predseda NR SR (2013-10-29):
Ďakujem pekne. Pán predseda výboru Podmanický.
Glváč, Martin, podpredseda NR SR (2016-10-20):
Pokračujeme v prerušenej rozprave v druhom čítaní o vládnom návrhu zákona o registri partnerov verejného sektora (tlač 173). Prosím podpredsedníčku vlády a ministerku spravodlivosti Slovenskej republiky pani Luciu Žitňanskú, aby zaujala svoje miesto, pán poslanec Kresák takisto. Ďalší v poradí z písomne prihlásených rečníkov do rozpravy je poslanec Tibor Bernaťák, ktorého tu nemáme, stráca poradie. A nech sa páči, pani poslankyňa Macháčková, nech sa páči. (Pokračovanie rokovania o vládnom návrhu zákona o registri partnerov verejného sektora a o zmene a doplnení niektorých zákonov , tlač 173.)
Taraba, Tomáš, poslanec NR SR (2021-06-25):
Ďakujem všetkým za podľa mňa veľmi trefné ohodnotenie situácie, kde sa Slovensko nachádza, len trošku aby sme si boli jasní, o čom je tento návrh zákona. Radoslav Procházka, ktorý musí mať teda veľmi blízko k tejto koalícii, pretože myslím si, že pani ministerka spravodlivosti mu dala výnimku, že nemusí mať advokátske skúšky, aby mohol zrejme kandidovať na sudcu, to sú tie nové transparentné pravidlá, tak on sa nechal vyjadriť už, myslím, na Denníku N alebo SME, že referendum o predčasných voľbách Ústavný súd zamietne. A to je presne tá hra, ktorá sa tu hrá, že, samozrejme, tuná koaliční poslanci budú hovoriť, aké referendum prebehne, ak referendum bude úspešné, my, samozrejme, potom zahlasujeme. Všetko robia pre to, aby to referendum bolo cez Ústavný súd zablokované, cez ich kamarátov, ktorých si tam dosadili, kadejakých bývalých družstevných právnikov, ktorí sa dnes tvária, že sú teda kapacity v ústavnom práve, a títo ľudia vyhlásia referendum, že sa nemôže na Slovensku konať. Lenže je tu jeden problém. Na konci roka schválila táto koalícia zmenu ústavy v tej časti, že Ústavný súd sa nemôže vyjadrovať k ústavným zákonom. To znamená, my sme prišli, môžem to povedať za opozíciu, s návrhom ústavného zákona, ktorý by zmenil ústavu v tej časti, že priamo bude v ústave ukotvené, že áno, dá sa referendom skrátiť volebné obdobie parlamentu. Je úplný nonsens, že na Slovensku máme prezidentku, ktorá nevie, ktorá nevie to, že občania Slovenskej republiky sú nositeľmi všetkej politickej moci, že môžu nielen voliť, ale že môžu aj odvolávať. A to, že sú tu vytrasení poslanci koalície, ktorí sa boja referenda, a teraz sa schovávajú za Ústavný súd a nádejajú sa teda, že cez Ústavný súd to celé zablokujú a potom sa postavia pred mikrofóny a povedia, ako im je to ľúto, že tých 600-tisíc ľudí síce podpísalo, ešte sme im robili problémy, aby, nedajbože, to podpisovali v nejakom rade, keď robili tie plošné testovania, lebo ste si mysleli, že sa to nevyzbiera, že nedajú ani 300 ani 350-tisíc, veď vieme, aké tu boli nálady, tak jednoducho to nevyšlo. Takže tých 600-tisíc podpisov je presne odrazom toho, tej nálady, ktorú tu spomenul aj Miňo, presne je to absolútna nespokojnosť so všetkým, ako vediete Slovenskú republiku. Na konci dňa tie percentá, ktoré vidíte, tej nepopularity, ktorá je väčšia ako ktorákoľvek vláda, ktorá tu pred vami bola, sú už neudržateľné. Takže treba byť voči ľuďom korektní, to znamená, ak ste zmenili ústavu, ak ste zmenili to, že Ústavný súd sa nemá právo, váš Ústavný súd sa nemá právo vyjadrovať k ústavným zákonom, tak potom, nech sa páči, je tu ústavný zákon, ktorým zagarantujete, že na Slovensku sa budú konať, sa bude konať referendum podľa toho, ako to občania požadujú. Každý jeden, kto za toto hlasovať nebude, tak prejaví jasne názor, že je proti konaniu tohto referenda a že sa bojí ľudovej moci. Ďakujem pekne.
Mazurek, Milan, poslanec NR SR (2020-04-24):
Pán poslanec Gyimesi, jedna vec je snažiť sa zastupovať menšiny v tom zmysle, že dbáte na dodržiavanie ústavou garantovaných práv, a teda to, čo by logicky malo byť a podľa mňa aj funguje, a druhá vec je bojovať za úplné zrejmé, očividné nadpráva pre konkrétne národnostné alebo etnické menšiny. Ja vám poviem otvorene, mne sa úprimne páči, keď niekto s takým tým hrdým nacionalistickým postojom bojuje za svoj národ, za svoju národnosť, čo vo vašom prípade určite nikto nemôže spochybniť, že veľmi aktívne bojujete za svoje korene, za svoju, ja neviem, národ, za svoju hrdosť, za to, čo považujete za, za kľúčom definície svojej osobnosti, svojho národa ako takého. Len problém vidím v tom, že na jednej strane, a to vidíme ten dvojaký meter, že kým u vás za to dostane veľký potlesk, tak keď niekto, čo i len spolovice aktívne takýmto spôsobom bojuje napríklad za Slovákov na Slovensku, tak je označený za extrémistu, rasistu, ja neviem, za neonacistu a niečo podobné. A toto je ten nebezpečný dvojaký meter. Kým jedni môžu bojovať za svoj národ, druhí nesmú! A ešte jednu otázku ste tam dali a pýtali ste sa, že ako je dnes na Slovensku zabezpečené ústavou garantované právo na vzdelanie pre Cigánov na Slovensku. Ja nerozumiem tejto otázke vôbec, pretože ja pochádzam z okresu Kežmarok, ktorý, ako bolo už spomenuté aj v tomto pléne, má najväčší podiel tohto obyvateľstva zo všetkých okresov na Slovensku, a ja nevnímam to, žeby niekto z ľudí tam žijúcich, bielych Cigánov, to je úplne jedno, nemal ústavou garantované právo na vzdelanie zabezpečené tak, ako je nutné. Problém je so záujmom o toto právo, problém je so záujmom o vzdelanie a sám som to zažil. Ja som nastúpil do piatej triedy na základnej škole a boli sme tam v menšine, boli sme tam v menšine my ako bieli Slováci a videl som, že nie je problém to, žeby niekto nemal garantované to právo, ale problém je záujem o to vzdelanie.
Krajniak, Milan, poslanec NR SR (2017-12-05):
Pán poslanec Mazurek, keď som vás počúval, tak som si spomenul len na názov jednej knihy Nevďak svetom vládne. Vy tu kritizujete ministra vnútra Kaliňaka? Však vy by ste mu mali ručičky, nožičky bozkávať. Veď len kvôli nemu ste tu. Keby pán minister vnútra Kaliňák neposlal v 2009 v auguste ťažkoodencov do Šarišských Michalian, kde ste mali míting, keby nezatkol pána Kotlebu potom, o pár týždňov neskôr, keď išiel na míting do Krompachov, tak by ste dodnes zadarmo hádzali kamene na hlavnej stanici a nebrali 3 000 euro v parlamente. (Smiech v sále.)
P. Paška, predseda NR SR: (2009-02-13):
Nech sa páči, pani poslankyňa, môžete reagovať.
P. Hrušovský, predseda NR SR: (2004-09-23):
(Hlasovanie.) 141 prítomných, 70 za, 33 proti, 35 sa zdržalo, 3 nehlasovali. Návrh sme neschválili.
Paška, Pavol, predseda NR SR (2013-12-11):
Pán poslanec Muránsky do rozpravy.
Vetrák, Milan, poslanec NR SR (2023-05-24):
Vážený pán predsedajúci, vážené pani kolegyne, páni kolegovia, ako som avizoval už pri prerokovaní novely ústavného zákona o spolupráci vlády a parlamentu v záležitostiach Európskej únie, tak som vtedy spomínal, že táto novela rokovacieho poriadku je čiastočne vykonaním tých, tých ustanovení, ktoré novelizujem v ústavnom zákone, ale len čiastočne. V ďalšej časti sú to ustanovenia, ktoré svojím spôsobom stišujú legislatívny proces alebo odstraňujú určité, určité praktické nedostatky pri aplikácii dnešného zákona, samozrejme, to nie je uzavretá kapitola, tých vecí je oveľa viacej, ja som tam dal výberovo niektoré, pretože viem veľmi dobre, že zákon, ako je novela rokovacieho poriadku, sa musí robiť medzi prvým, druhým čítaním aj v spolupráci s ďalšími, o ktorých, s ktorými sa o tejto novele už rozprávam, máme tu aj ďalšiu novelu rokovacieho poriadku, ktorý predložila strana SaS, len to je o nejakých 30 bodov neskôr, ktovie či sa to dostane na rokovanie, takže budeme sa musieť rozprávať aj o vylepšeniach, ktoré navrhuje SaS v tom svojom návrhu, aby sme dosiahli nejaký kompromis. Čiže okrem toho, že to vykonávací, vykonáva svojím spôsobom vykonávací zákon k tomu ústavnému zákonu, ktorý som navrhoval asi tri body... alebo prezentoval tri body skôr, tak sú tam aj veci, ktoré potom podrobnejšie popíšem v rozprave, do ktorej sa hlásim ako prvý, pán predsedajúci, a aj povieme si presnejšie, o čo, o čo vlastne ide, akým spôsobom dochádza k tomu stíšenému legislatívnemu procesu, k odstráneniu nejakých aplikačných nedostatkov, odstráneniu niektorých tých vecí, ktoré boli v tej tzv. náhubkovej novele rokovacieho poriadku prijaté a podobne. Takže to potom podrobnejšie v tej rozprave.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 121 poslancov, za 114, proti 5, zdržali sa 2, hlasovali všetci prítomní. Konštatujem, že sa Národná rada uzniesla, že tento návrh zákona prerokuje v druhom čítaní , preto budeme hlasovať o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán poslanec.
Hrnčiar, Andrej, podpredseda NR SR (2017-11-28):
Možnosť nahlásiť sa s faktickými poznámkami. Nech sa páči, pani poslankyňa. (Reakcia z pléna.) Samozrejme, samozrejme.
Blanár, Juraj, podpredseda NR SR (2021-06-23):
Pán poslanec Beluský, nech sa páči.
Danko, Andrej, predseda NR SR (2016-04-18):
O výklade, (reakcie z pléna) poprosím vás, tak ako to chcete, môžete mi to dať v písomnej podobe, aby nedošlo k dezinterpretácii a k problémom pri výklade toho, o čom chcete konkrétne dať hlasovať. Poprosím, pán poslanec Droba.
Ďuriš Nicholsonová, Lucia, podpredsedníčka NR SR (2017-03-30):
Pozrite sa, pán Hrnčiar uviedol, že to bude po interpeláciách, ktoré dnes nie sú. Ako... (Reakcia z pléna.) Chápem. Pretože on si myslel, on si myslel, že interpelácie dnes budú. No vznikla nezrovnalosť. V každom prípade pri všetkej úcte, pán Baránik, vyriešime to o tej druhej. (Reakcia z pléna.) Tak predsa len ešte pani poslankyňa Blahová, keďže máme stále minútu do dvanástej, či pani poslankyňa Jurinová, pardon. Nech sa páči.
Šimečka, Michal, podpredseda NR SR (2024-05-10):
Ďakujem pekne, na vaše vystúpenie je päť faktických poznámok. A ako prvý, pán poslanec Pročko, nech sa páči.
J. Kovarčík, poslanec: (2003-11-07):
Ďakujem.
Laurenčík, Milan, podpredseda NR SR (2021-01-29):
Ďakujem. Prosím, zaujmite miesto pre navrhovateľa. A ja teraz dávam slovo spoločnému spravodajcovi, ktorého určil navrhnutý gestorský výbor pre kultúru a médiá, pánovi poslancovi Róbertovi Halákovi, aby nám predniesol informáciu. Nech sa páči, pán poslanec, máte slovo.
Paška, Pavol, predseda NR SR (2014-06-06):
(Hlasovanie.) 117 prítomných, 39 za, 3 proti, 74 sa zdržalo, 1 nehlasoval. Návrh sme neschválili. Pán poslanec Kuffa uvedie v prvom čítaní hlasovanie o návrhu pánov poslancov Nagya, Chrena, Novotného a Škripeka na vydanie zákona č. 576 o zdravotnej starostlivosti. Je to tlač 982. (Hlasovanie o návrhu poslancov Národnej rady Slovenskej republiky Józsefa Nagy, Martina Chrena, Viliama Novotného a Branislava Škripeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 982.)
B. Bugár, podpredseda NR SR: (2004-05-13):
B. Brestenská, poslankyňa: Vážené dámy a páni, odzneli tu už, by som povedala, mnohé argumenty. Ja sa tiež prikláňam k tomu, že nepodporím tento zákon z toho hľadiska, že si myslím, že parlament spravuje ekonomiku a prosperitu tohto štátu. Náš plat sa odvíja od priemerného platu v tejto republike. Ja som prišla sem, a myslím, že väčšina z nás, preto, aby priemerný plat v tejto republike rástol. To znamená, my si nezvyšujeme platy preto, že si chceme zvyšovať, ale preto, že konečne začína rásť aj priemerný plat na Slovensku. A je to falošné občanom hovoriť, že nie, budeme skromní a tu nepotrebujeme nárast ekonomiky. Ja si myslím, že to je správny trend a ja budem veľmi rada, ak sa bude pravidelne zvyšovať priemerný plat v tejto republike a naozaj sa to odrazí potom aj v našom plate parlamentnom. Ďakujem. (Potlesk.)
Gy. Juhász, poslanec: (2007-10-18):
Výbor Národnej rady Slovenskej republiky pre hospodársku politiku ako gestorský výbor podáva Národnej rade Slovenskej republiky v súlade s § 88 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky spoločnú správu výborov. Predseda   Národnej   rady Slovenskej  republiky  rozhodnutím č. 409 zo dňa 27. septembra 2007 pridelil návrh na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku. Ako gestorský výbor určil Výbor Národnej rady Slovenskej republiky pre hospodársku politiku s tým, že Národnej rade Slovenskej republiky podá správu o výsledku prerokovania uvedeného materiálu vo výboroch spolu s návrhom na uznesenie Národnej rady Slovenskej republiky. Lehotu na prerokovanie návrhu vo výboroch vrátane v gestorskom výbore určil do 15. októbra 2007. Výbory prerokovali pridelenú parlamentnú tlač, zaujali k nej nasledovné stanoviská. Ústavnoprávny výbor Národnej rady Slovenskej republiky prerokoval návrh 10. októbra 2007 a uznesením č. 250 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Výbor Národnej rady Slovenskej republiky pre hospodársku politiku prerokoval návrh 11. októbra 2007 a uznesením č. 219 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorský výbor prerokoval a schválil spoločnú správu výborov 16. októbra 2007 uznesením č. 232. Súčasne poveril spoločného spravodajcu predložiť Národnej rade Slovenskej republiky spoločnú správu výborov a návrh na uznesenie Národnej rady Slovenskej republiky. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Ďakujem, pán predsedajúci, prosím, otvorte rozpravu.
Hraško, Igor, poslanec NR SR (2015-11-27):
Je pravda, že procedurálne návrhy svietili na tabuli ešte predtým, než sa začalo hlasovanie, tak... (Prerušenie vystúpenia predsedajúcou.)
P. Hrušovský, podpredseda NR SR: (2002-02-07):
Prosím teraz pána ministra životného prostredia Miklósa, aby z poverenia vlády Slovenskej republiky uviedol a odôvodnil Národnej rade vládny návrh zákona o prevencii závažných priemyselných havárií a o doplnení niektorých zákonov , ktorý prerokúvame ako tlač 1269. Pán minister, máte slovo.
P. Hrušovský, predseda NR SR: (2005-07-06):
vládny návrh zákona o lobingu a o zmene a doplnení niektorých zákonov (tlač 1212), ktorý prerokúvame ako tlač 1212. Nech sa páči, pán podpredseda vlády.
Žiga, Peter, podpredseda NR SR (2023-12-20):
Na vaše vystúpenie evidujem šesť faktických poznámok. Ako prvý pán poslanec Dostál.
Blanár, Juraj, podpredseda NR SR (2022-06-23):
Pán poslanec Suja, môžete reagovať.
Grendel, Gábor, podpredseda NR SR (2020-07-09):
S reakciou na faktické poznámky, pán poslanec Žiga.
Bernaťák, Tibor, poslanec NR SR (2019-06-20):
Ďakujem. Ešte k hlasovaniam, aj k predchádzajúcemu, aj k tomuto bodu. Hlasovanie o týchto dvoch bodoch bude v utorok o 17.00 hodine. Ďakujem.
Dvořák, Oskar, poslanec NR SR (2024-01-11):
Ďakujem veľmi pekne, lebo nevidím za chrbát. Bol by som nerád, keby to tu vláda nepočula.
Laššáková, Jana, podpredsedníčka NR SR (2012-08-06):
Pýtam sa, či sa chce niekto do rozpravy prihlásiť ústne? Páni poslanci Štefanec, Kuffa, Frešo, pani podpredsedníčka Jurinová, Fecko, Matovič, Hlina, Poliačik, Chren, Kadúc, Štefanec, Viskupič, Mihál. Teraz dávam krátku prestávku, aby som išla informovať pána predsedu Národnej rady o požiadavke troch poslaneckých klubov. Dvojminútovú prestávku. Uzatváram možnosť prihlásiť sa do rozpravy. Ospravedlňujem sa. (Prestávka.) (Po prestávke.)
Jurinová, Erika, podpredsedníčka NR SR (2013-11-27):
S reakciou pán poslanec Novotný.
Dolinková, Zuzana, ministerka zdravotníctva SR (2024-09-26):
Ďakujem veľmi pekne. Vážený pán predsedajúci, vážené panie poslankyne, páni poslanci. Pani poslankyňa, neviem, či ste si všimli, ale už tento týždeň sme komunikovali aj tlačovou správou za ministerstvo zdravotníctva, kde sme uviedli viacero efektívnych krokov, ktoré zabezpečia jednak bezpečný, ale takisto aj terapeutický účinok a účinný teda prístup k liečbe pre túto skupinu celiatikov. Sama mám dcéru celiatičku, takže viem to posúdiť a presne poznám všetky aspekty, ktoré rodičia, nielen teda deti celiatikov, ale aj celiatici majú a ktoré ako, ako prebieha vlastne tá úhrada zo zdravotných poisťovní, čo sa týka či už zdravotníckych surovín alebo potravín. A presne práve vďaka tomuto novému prerozdeleniu bezlepkových potravín do dvoch podskupín, a to potraviny a suroviny, budú mať celiatici oveľa jednoduchší spôsob výberu týchto dvoch dietetických potravín. Doteraz totižto si mohli celiatici na recept vybrať 10 kg či už surovín alebo potravín, teraz to delíme, či ide, zvlášť skupina potraviny a zvlášť skupina suroviny. Po novom to bude tak, že môže si za mesiac vybrať pacient celiatik 10 kg bezlepkových surovín, to znamená múka, strúhanka, krupica a 2 kg potravín. To znamená, že chlieb a ďalšie iné výrobky, ktoré sú už konkrétne z týchto surovín vyrobené. V novej kategorizácii liekov alebo dietetických potravín, ktorá bude platná od 1. 10. 2024, sme rozdelili množstevný limit L2 pre, tak ako som hovorila, bezgluténové suroviny a limit L3 pre bezgluténové potraviny. Pacientovi v lekárni po novom postačia tým pádom iba dva lekárske predpisy namiesto piatich, ktoré musel lekárnikovi doteraz predložiť pacient, aby mu bol pokrytý sortiment uhrádzaný z verejného zdravotného poistenia. Menší počet receptov uľahčí zároveň aj prácu pre poskytovateľov lekárskej a lekárenskej zdravotnej starostlivosti, samozrejme, táto zmena bola predtým prekonzultovaná aj s odbornou verejnosťou, čiže aj so zástupcami poskytovateľov či už všeobecnej alebo špecializovanej zdravotnej starostlivosti. Ministerstvo zdravotníctva zároveň eviduje niekoľko aj podnetov, čo sa týka pacientov, ktorí upozorňovali na nedostatočnú kvalitu balených trvanlivých chlebov, napríklad plesnivých, pretože keď si za mesiac nakúpili do zásoby viac takýchto bezlepkových alebo celiatických potravín, tak tie nestačili sprocesovať a teda použiť. No a pre pacienta je, samozrejme, najbezpečnejšie, ak si tieto potraviny potom dokáže aj sám pripraviť z čerstvých surovín v domácom prostredí, čo je zároveň aj ekonomicky efektívnejšie. Čiže celá táto zmena, si myslím, že prispeje k lepšiemu a nie k zhoršeniu a k zlepšeniu dostupnosti zdravotnej starostlivosti a nie zhoršeniu, pretože naopak sa rozširuje objem tých potravín, respektíve surovín, ktoré si budú môcť celiatici od 1.10. zakúpiť z 10 kg na celkový objem 12 kg. Ďakujem veľmi pekne.
Sitkár, Andrej, poslanec NR SR (2023-12-22):
Hlasovali sme o jedinom predloženom pozmeňujúcom návrhu. Pán predseda, dajte, prosím, hlasovať o uznesení Národnej rady Slovenskej republiky k návrhu rozpočtu Ústavu pamäti národa v znení pozmeňujúceho návrhu bez odporúčania gestorského výboru.
Košútová, Magda, poslankyňa NR SR (2013-03-22):
Aby hlasoval, prerokoval ústavnoprávny výbor, Výbor Národnej rady pre pôdohospodárstvo a životné prostredie a výbor pre rozpočet, financie a menu a zároveň, aby za gestorský výbor určil výbor hlasovaním výbor pre pôdohospodárstvo a životné prostredie s tým, že určené výbory prerokujú tento návrh do 30 dní a gestorský výbor do 32 dní od prerokovania návrhu zákona v Národnej rade Slovenskej republiky.
Senko, Ján, poslanec NR SR (2010-12-09):
Druhý pozmeňovací návrh, pána poslanca Dostála, obsahuje jeden návrh. Pán predseda, dajte o ňom hlasovať.
Glváč, Martin, podpredseda NR SR (2017-02-03):
Ďakujem. Pýtam sa, či sa chce niekto prihlásiť do rozpravy ústne. Jednej poslanec. Ukončujem možnosť prihlásenia sa. Nech sa páči, pán poslanec Baránik.
Pellegrini, Peter, predseda NR SR (2015-09-16):
Pán poslanec Hudacký ako posledný s faktickou poznámkou.
Martvoň, Anton, poslanec NR SR (2013-10-17):
Vážená pani predsedajúca, ďakujem veľmi pekne za slovo. V podstate, ja by chcel tiež iba k tej kukle, že tá kukla tu v podstate týmto spôsobom sa využíva roky. Na jednej strane je to aj z dôvodu, na čo odpovedal pán minister, na druhej strane je to aj dôvod, a to aj niekedy na ochranu toho páchateľa ako takého, aby teda aspoň živý došiel do tej súdnej pojednávacej miestnosti. Samozrejme, v podstate má to viacero efektov. Ale čo tým chcem povedať, je to, že doteraz tá kukla nikomu nevadila. Jedinému, komu začala vadiť, je pán Hlina. Nevieme prečo, ale však sa azda dozvieme. Toľko z mojej strany.
Lebocký, Tibor, poslanec NR SR (2013-12-12):
Ďakujem za slovo, vážená podpredsedníčka. No, pán kolega Hlina, nebudem ťa v podstate kritizovať za tvoje názory, pretože je zjavné, že bolo by to zbytočné. Pretože tá úroveň tých odborných vedomostí, ktoré si tu prezentoval, si myslím si, že nezaslúži si pozornosť na pôde parlamentu. Ale pokritizujem toho, kto ti tieto podklady pripravoval. Pozdrav ho a povedz mu, že na Slovensku existuje jedna medzinárodne, dokonca svetovo uznávaná inštitúcia, ktorá sa volá Národné lesnícke centrum. Existuje inštitúcia, ktorá metódami medzinárodne vedecky uznanými zabezpečuje permanentnú inventarizáciu lesov. Na Slovensku existuje taký program, ktorý sa volá Národná inventarizácia a monitoring lesov Slovenskej republiky. Tu existuje nejaká monitorovacia sieť, ktorá pokrýva celé územie Slovenskej republiky, kde sa priebežne sleduje stav a vývoj či už zásoby porastov, produkcia všetkého ostatného. A pokiaľ ten tvoj spolupracovník, ktorý ti pripravoval tieto podklady, tieto základné veci nepozná, pokiaľ nepozná pojmy ako je, tak ako už pán poslanec Martinák spomenul, bežný prírastok, priemerný prírastok, pokiaľ nepozná isté súvislosti, tak mal by sa nad sebou zamyslieť a nepripravovať ti také podklady, ktorým sa zbytočne na pôde parlamentu strápňuješ. A veľmi rád si nájdem chvíľu čas a vysvetlím ti tieto veci aj osobne. Ďakujem.
Zmajkovičová, Renáta, podpredsedníčka NR SR (2014-09-10):
Ďakujem pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti poslancovi Marošovi Kondrótovi. Nech sa páči, pán poslanec.
Šeliga, Juraj, podpredseda NR SR (2020-07-23):
Ako ďalší požiadal o slovo pán minister Budaj, nech sa páči.
J. Halecký, poslanec: (2009-04-22):
Ale ja chcem sa zamerať na iné otázky, ktoré mňa hlavne v tej zahraničnej politike, praktickej, viacej zaujímajú. A chcel by som pripomenúť, že je dôležité, aby sa venovala pozornosť vzťahom s Ukrajinou, som z východného Slovenska, takže viem, čo to znamená v bezprostrednom kontakte, hlavne otázkam vízovej politiky, dlhého čakania na hraničných priechodoch a hlavne vzťahu pohraničnej, vlastne colnej služby vo vzťahu k našim občanom, príp. možnože aj opačne. Tam sú javy, ktoré sú nezdravé a neprospievajú rozvoju týchto vzťahov. Chcem ešte poprosiť aj pána ministra, pokiaľ bude na rokovaniach aj s Ukrajinou, aj s Poľskom alebo aj s Maďarskom, aby sa preberali aj otázky mimoekonomické, to znamená aj otázky napr. kúpeľnej liečby v našich zariadeniach týchto občanov, ale aj liečby či chirurgickej, či v oblasti plastickej chirurgie občanov... (Prerušenie vystúpenia časomierou.)
Budaj, Ján, minister životného prostredia SR (2022-05-05):
Dodržiavame všetky uzavreté záväzky, tak ako sme sľúbili pred transformáciou tejto správy. Alebo chcete nejak komentovať morálku týchto zamestnancov, ktorí si pár týždňov pred zmenou zamestnávateľa znásobili odchodné? Tým sa asi nebudeme zaoberať.
Laššáková, Jana, podpredsedníčka NR SR (2013-09-17):
Pán poslanec Číž. Poprosím vás, ešte prihlásil sa, aj keď oneskorene s faktickou poznámkou pán poslanec Brocka, pôjde za pánom poslancom Čížom. Zapli ste, sa pán poslanec? Dobre, dobre. Takže nech sa páči, pán poslanec Číž.
Simon, Zsolt, minister pôdohospodárstva a rozvoja vidieka SR (2011-09-13):
Vážené pani poslankyne, vážení páni poslanci, hlavne predstavitelia opozície, chápem toto vaše, túto vašu snahu o uplatnenie si legitímneho práva dať návrh na odvolanie členov vlády či premiéra, ako otvoriť všeobecnú politickú diskusiu na pôde Národnej rady Slovenskej republiky, pretože tá sa vymyká z jednej strany na druhú krížom všetkým, čo sa dá. Pôvodne som nechcel vystúpiť, ale nedá mi, aby som nereagoval na túto všeobecnú politickú diskusiu, ktorá sa tu vedie a nie je mierená ani tak voči premiérke tejto krajiny Ivete Radičovej, ako o abstinenčných príznakoch, ktoré sa prejavujú v koaličných radoch po tom, čo práve vďaka Ivete Radičovej ste sa dostali alebo boli ste vytesnení do politickej opozície. Je treba povedať, že svoju prácu opozičného politika vykonávate skutočne dobre. Nám je len ľúto, že túto prácu v koalícii, vo vládnej koalícii v minulom volebnom období ste tak dobre nezvládali. Nezvládali ste to a môžem to niekoľkokrát alebo niekoľkými dôkazmi dokumentovať. Tam, kde sa malo stavať lacno, diaľnice, ste stavali najdrahšie v Európe. Tam, kde sa malo predávať draho, ako emisie, ste predávali najlacnejšie. Verejné obstarávanie ste robili tak transparentne, že to bolo na tabuľke ukrytej. Ale upratovací tender ste tiež robili neporiadne. Ale takéto a tomuto podobné kauzy s vládou Roberta Fica sú spojené ešte aj ďalej. Zaoberáme sa eurom, eurovalom a súčasnou európskou politikou. Aj táto je spojená s vládou Roberta Fica pri zmene a zavedení eura v Slovenskej republike, pri zmene parity s kauzou úniku informácií, pravdepodobne sa dá predpokladať, že na lodi v Monaku. Ale taktiež by som mohol vyzdvihnúť sociálne podniky alebo prioritu, ktorá dnes spadá pod moje portfólio v rámci tejto vlády a to je agrorezort. Bola to priorita vlády Roberta Fica a skončila v hlbokých mínusoch, či už v roku 2010, či už v roku 2009, alebo aj v roku 2008. Ale keď sa pozriem na totálny prepad práce občanov Slovenskej republiky v podobe salda agro-obchodnej bilancie, tak musím konštatovať, že ste dokázali zdvojnásobiť. Keď ste preberali, tak saldo bolo mínus 540 mil., keď ste nám odovzdávali túto vládu, tak to bolo mínus 996 mil. Dal som si tú prácu a porovnal rok alebo prvých šesť mesiacov vlády Ivety Radičovej v tomto období, v tomto roku s prvými šiestimi mesiacmi minulého roku. Čuduj sa svet, sme lepší o 148 mil. eur. To sú poľnohospodárske produkty a potraviny, ktoré už nedovážame, ktorými už vieme konkurovať. Chránime prácu občanov Slovenskej republiky, ktorú sociálna vláda Roberta Fica nikdy nedokázala. (Ruch v sále.)
B. Bugár, podpredseda NR SR: (2006-04-21):
(Hlasovanie.) Prítomných 121, za 44, zdržalo sa 76 poslancov, nehlasoval 1. Konštatujem, že tento návrh sme neschválili. Ďalej. A. Blajsko, poslanec: Budeme hlasovať o bode 2 zo štvrtého návrhu.
Halgašová, Jarmila, poslankyňa NR SR (2023-02-08):
Rovnako nehnuteľnosti v § 1 ods. 1 písm. b) a c) nerovná sa nehnuteľnosti Lesohospodárskeho majetku Ulič, a tu treba opäť poukázať na odsek 2 tohto ustanovenia, ktoré hovorí o obytných budovách, hospodárskych budovách a iných stavbách slúžiacich lesnej výrobe, opäť je to odlišná skupina stavieb, ako navrhujete. Takže ja som, ja vás upozorňujem, kolegovia, že nejde o jednoduchú legislatívno-technickú úpravu a ja za tento zákon nezahlasujem. Ďakujem pekne.
Duchoň, Daniel, poslanec NR SR (2012-06-27):
... 2. podľa čl. 10 ods. 2 ústavného zákona o rozpočtovej zodpovednosti za člena Rady pre rozpočtovú zodpovednosť na 5 rokov Ľudovíta Ódora,...
Kollár, Boris, predseda NR SR (2023-06-14):
Evidujem jednu faktickú poznámku. Pán poslanec Svrček, nech sa páči, máte slovo.
Danko, Andrej, podpredseda NR SR (2024-05-22):
Na vystúpenie pani poslankyne štyri faktické poznámky. Prvý, poslanec Dubovický. Nie je tu. Pán poslanec Hazucha.
Marosz, Ján, poslanec NR SR (2019-02-08):
Ďakujem pekne. Chcel by som potvrdiť, Veronika, tvoje slová o tom, že členovia, alebo teda aj nečlenovia, ale hnutie Obyčajných ľudí si, si dôstojne splnilo tú svoju povinnosť, aktívne pristúpiť k tej voľbe, či to už bolo naozaj pri tom lustrovaní, preverovaní, overovaní informácií o kandidátoch, skúmaní ich života, morálky, etiky, a som veľmi rád, že ono to potom krásne vyvrcholilo v tom spoločnom stretnutí s partnermi z opozície, kde sme naozaj išli jedno meno po druhom mene, a musím povedať, že na tých najlepších z najlepších sa pomerne rýchlo našla tá zhoda. Lebo to nie sú nepopísané papiere, tí kvalitní, morálni, etickí sudcovia alebo aj osobnosti práva, ktoré tu na Slovensku máme. Slovensko nie je také veľké, aby sme nevedeli, nevedeli veľmi rýchlo v tej otvorenej debate vyfiltrovať tých najlepších z najlepších. No a potom, samozrejme, bolo to vymieňanie informácií o tých kandidátoch, ktorých sme mali ako keby v tej kategórii 2, prípadne 3, a potom sa to, sa to takýmto spôsobom vyvíjalo k tomu, že sme sa dopracovali až k nejakej tej 18-ke. A toto by som naozaj očakával aj od členov vládnych strán a chcel by som sa aj potom pýtať, že či takéto diskusie vôbec na poslaneckých kluboch prebiehali, prebiehajú, a teda aký je ten výsledok. A potom teda podávame tu otvorenú ruku, alebo teda dávame tú ponuku na, na diskusiu, aby sme spoločne našli ten prienik. Áno, je krátky čas, ako hovoríš, je to zase, že päť minút pred dvanástou sa tým zaoberáme, ale verím, že napriek tomu to zvládneme a že pán prezident vyberie dobrých ústavných sudcov.
Zmajkovičová, Renáta, podpredsedníčka NR SR (2013-03-14):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. V rozprave vystúpi pán poslanec Beblavý, pripraví sa pani podpredsedníčka Jurinová. Nech sa páči, pán poslanec.
Blanár, Juraj, podpredseda NR SR (2022-06-28):
Ďakujem, pán minister, za uvedenie tohto návrhu zákona. A teraz nás bude informovať pán poslanec Vladimír Zajačik ako spoločný spravodajca z výboru pre pôdohospodárstvo a životné prostredie o výsledku rokovania výborov a rovnako zdôvodní aj stanovisko gestorského výboru. Nech sa páči, pán spravodajca, máte slovo.
Laššáková, Jana, podpredsedníčka NR SR (2013-12-11):
Pán minister je tu. Nech sa páči, pokračujte, pán poslanec.
P. Paška, predseda NR SR: (2009-06-26):
Pani poslankyňa Biró, nech sa páči.
P. Hrušovský, predseda NR SR: (2003-11-05):
(Hlasovanie.) 129 prítomných, 56 za, 13 proti, 59 sa zdržalo, 1 nehlasoval. Návrh sme neschválili. Hlasujeme o 7. návrhu. (Hlasovanie.) 125 prítomných, 55 za, 11 proti, 56 sa zdržalo, 3 nehlasovali. Návrh sme neschválili. Hlasujeme o 8. návrhu. (Hlasovanie.) 133 prítomných, 62 za, 13 proti, 57 sa zdržalo, 1 nehlasoval. Neschválili sme návrh. Budeme hlasovať o návrhu pod poradovým číslom...
R. Fico, predseda vlády SR: (2009-04-16):
Neprítomní na dnešnom rokovaní budú: pani ministerka práce, sociálnych vecí a rodiny pani Tomanová, ktorá je na zahraničnej pracovnej ceste, zastupuje ju minister zdravotníctva pán Raši. A otázky nie sú postavené podpredsedovi vlády pre vedomostnú spoločnosť Dušanovi Čaplovičovi, ministrovi zahraničných vecí Miroslavovi Lajčákovi a nie sú postavené ani ministrovi pôdohospodárstva Stanislavovi Becíkovi. Som pripravený v stanovenom limite odpovedať na otázky pánov poslancov a pani poslankýň.
T. Lebocký, poslanec: (2009-10-23):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku Národnej rady Slovenskej republiky. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie 42. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika tohto vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 29. septembra 2009 č. 1259 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: ústavnoprávny výbor, Výbor Národnej rady pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby uvedené výbory predmetný vládny návrh zákona prerokovali do 30. novembra 2009 a gestorský výbor do 1. decembra 2009. Pán predsedajúci, skončil som, otvorte, prosím, všeobecnú rozpravu. Ďakujem.
Laurenčík, Milan, podpredseda NR SR (2020-09-29):
S reakciou, pani poslankyňa? Nie. Ďalšou prihlásenou do rozpravy je pani poslankyňa Romana Tabák. Keďže ju v sále nevidím, stráca poradie. Ďalšou rečníčkou bude pani poslankyňa Lucia Drábiková, nech sa páči, máte slovo.